Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: szakszerű alkalmazásukat. (2000. évi XXV. törvény „a kémiai biztonságról”).
Paragraph Index: 1759

9. évfolyam Belépő tevékenységformák Az általános iskolában tanult szervetlen kémiai ismeretek átismétlésére a tanév során. (Az általános iskolában tanult szervetlen kémiai ismeretek részei a középszintű érettséginek, másfelől a lényeges vegyületekről korábban tanultak átismétlése konkrétabbá teszi az általános kémiai ismereteket.) Gyakoroltatni kell a közép- és az emelt szintű érettségi részletes követelményrendszere szerinti elvárásoknak megfelelő képességeket és tevékenységformákat. Kísérletek, megfigyelések végzése a tanár szóbeli vagy írásbeli útmutatása alapján. Egyszerű azonosítások megtervezése. A kísérletben felhasznált és keletkezett anyagok egészségügyi, környezeti hatásainak megfelelő kezelése. Az ismeretterjesztő irodalom, a tudományos és a napi sajtó, a lexikonok, kézikönyvek, a könyv- és médiatár, a sugárzott és a digitális média kritikus, igényes használata. A megfigyeléssel, méréssel szerzett és a médiából összegyűjtött információk összehasonlítása, szelektálása, csoportosítása. Rendszerezést igénylő feladatok önálló elvégzése. A világ kémiai hátterű aktuális eseményeinek, híreinek, új felfedezéseinek (pl. balesetek, katasztrófák, tudományos és technikai sikerek) feldolgozása csoportmunkában, vagy a drámapedagógia módszereivel. A csoportok véleményének összevetése. Információk megjelenítése vonalas felosztások, táblázatok, diagramok, grafikonok, ábrák, rajzok formájában és ezek értelmezése, használata csoportmunkában. A verbális és a képi információk egymásba alakítása. A számítástechnikai készségek és az elérhető programok adta lehetőségek alkalmazása a fenti tevékenységekben. 2008/177. szám A tanulók együttműködésével, a szaktanár irányításával szerkesztett, szemléltetőeszközöket is alkalmazó előadás tartása. A megismert kémiai fogalmak szabatos használata írásban és szóban. A magyarázatra szoruló egyszerű vagy összetettebb természeti jelenségek és folyamatok, technikai alkalmazások felismerése, és ezek egy részének önálló magyarázata. Az anyagot összetartó erők okozta energiaviszonyok megállapítása és ezekből következtetés a lejátszódó folyamatokat kísérő energiaváltozásokra. Ismert anyagok tulajdonságainak magyarázata a bennük lévő elsőrendű és másodrendű kötések alapján. Egyszerű esetekben következtetés az anyag szerkezetéből tulajdonságára, tulajdonságából a szerkezetére. A reakcióban szereplő anyagok szerkezetváltozásainak megállapítása. A megismert kémiai reakciók osztályozása típusuk szerint; a besoroláshoz szükséges lényeges tulajdonságok felismerése. Az oxidációs szám fogalma, kiszámításának szabályai molekulákban, ionokban. A redoxifolyamatok és a protonátmenettel járó folyamatok értelmezése. Kémhatás, pH. Ionegyenlet írása egyszerű esetekben. Elektrokémiai alapismeretek (galvánelem, elektrolízis). A kémiai jelek és a kémiai egyenlet mennyiségi értelmezésére vonatkozó ismeretek alkalmazása. Számítási feladatok megoldása (sztöchiometria, oldatok összetétele, reakciósebesség és egyensúlyok, kémhatás, elektrokémia); a megoldás során a kémiai jelek mennyiségi értelmezésére és az SI mértékegységek használatára vonatkozó ismeretek alkalmazása. Az eredmények nagyságrendjének ellenőrzése fejben. Témakörök Tartalmak Tudománytörténet (folyamatosan) A tárgyalt ismeretekhez kapcsolódó kiemelkedő tudósok munkássága, kísérleteik, felfedezéseik, fontos tudománytörténeti események. Tájékozódás a részecskék világában (58 óra) Atomszerkezet (18 óra) Atommodellek a tudománytörténetben. Az alapállapotú atom és gerjesztése. Az elektronfelhő szerkezete: elektronhéjak, alhéjak, atompályák, elektronpár, párosítatlan elektron. Vegyértékelektronok, atomtörzs. A periódusos rendszer és kapcsolata az atomi tulajdonságokkal. Ionizációs energia, elektronaffinitás. Elektronegativitás. A radioaktivitás alkalmazása és veszélyei. Molekulaszerkezet (12 óra) Kovalens kötés: egyszeres, többszörös, szigma- és pi-kötés, delokalizált kötés, datív kötés, poláris és apoláris kötés. Kötési energia. Kötéshossz. A molekulák téralkata. Apoláris molekula, dipólusmolekula, a dipólusosság feltételei. Anyagi halmazok (28 óra) Állapotjelzők. Halmazállapotok. Gázhalmazállapot: Avogadro-törvénye; a gázok moláris térfogata, gázok sűrűsége. Folyadék halmazállapot. Szilárd halmazállapot: kristályrácstípusok, amorf anyagok. Kémiai kötések: első- és másodrendű kötések, fajtái, jellemzői és kialakulásuk feltételei. Anyagi halmazok összetétele: a diszperz rendszerek fajtái (elegyek, oldatok, kolloid rendszerek, heterogén rendszerek); százalékos összetétel, koncentráció (mol/dm3) és tömegkoncentráció. Oldódás közben bekövetkező szerkezeti változások. Az oldódás energiaviszonyai. Oldhatóság és kapcsolata az anyagi tulajdonságokkal, illetve a körülményekkel. Telítetlen, telített és túltelített oldatok. Oldatok hígítása és töményítése. Átkristályosítás. 2008/177. szám Témakörök Tartalmak Számítások (relatív atomtömeg számítása izotóp arányokból; a térfogat – tömeg – anyagmennyiség – részecskeszám közötti összefüggések alkalmazása; vegyületek tömegszázalékos összetétele és képlete közötti kapcsolat alkalmazása; az oldatok összetételével, hígításával, töményítésével és átkristályosításával kapcsolatos számítások). A kémiai reakciók változatossága (60 óra) Termokémia (5 óra) Reakcióhő (exoterm és endoterm reakciók), képződéshő, Hess-tétele. Kémiai számítások (reakcióhő számítása kötési energiákból, valamint képződéshőkből és fordítva). Reakciósebesség és egyensúly (10 óra) A reakciósebességet befolyásoló tényezők (koncentráció, hőmérséklet, katalizátorok) aktiválási energia. Egyensúlyra vezető kémiai reakciók, az egyensúly törvénye (tömeghatás törvénye), egyensúlyi állandó, Le Chatelier-elv. A kémiai egyensúlyokkal kapcsolatos egyszerű számítások. Kémiai reakciók (10 óra) A kémiai reakciók csoportosításának szempontjai. Vizes oldatban lezajló kémiai reakciók: csapadékképződés, gázfejlődés, komplexképződés. A reakcióegyenlet és jelentései. Az ionegyenlet. Sztöchiometriai számítások. Redoxireakciók (10 óra) Oxidáció és redukció (elektronátadással), oxidáló- és redukálószer, a két fogalom viszonylagossága. Az oxidációs szám és használata a redoxireakciók értelmezésében, illetve az egyenletrendezésben. Galvánelemek (8 óra) A galvánelem működési elve. Elektród, katód és anód. Katód- és anódfolyamatok a galváncellában, elektromotoros erő, standardpotenciál. Az elektródpotenciál használata a redoxireakciók irányának eldöntésében. A galvánelemek gyakorlati jelentősége (pl. zsebtelepek, ólomakkumulátor) és környezetvédelmi vonatkozásai. Elektrolízis (7 óra) Katód- és anódfolyamatok elektrolíziskor. Faraday-törvények. Az elektrolízis gyakorlati jelentősége (pl. alumíniumgyártás, kősó elektrolízise). Sav-bázis reakciók (10 óra) Sav és bázis fogalma Brönsted szerint, sav-bázis párok. Erős és gyenge savak és bázisok. A víz autoprotolízise, vízionszorzat, kémhatás, pH. Sav- és bázisállandó. Sók vizes oldatainak kémhatása. Közömbösítés és semlegesítés. Egyszerű számítások. Laboratóriumi vizsgálatok, mérések (30 óra) Alapműveletek (4 óra) A mérés fogalma, mérési hiba. Tömegmérés, térfogatmérés (a különböző pontosságú térfogatmérő eszközök – 2008/177. szám Témakörök Tartalmak mérőhenger, pipetta, mérőlombik, büretta – szabályos használata). Oldatkészítés. Anyagszerkezeti vizsgálatok (4 óra) Egyszerű kémiai vizsgálatok a halmazállapotváltozásokkal, oldódással, oldhatósággal kapcsolatban. Kémiai reakciók vizsgálata (10 óra) Csapadékképződési, sav-bázis és redoxireakciók vizsgálata. Kémhatás vizsgálata indikátorokkal. Egyszerű elektrokémiai rendszerek vizsgálata. Egyszerű klasszikus kvantitatív analitikai meghatározások (12 óra) A titrálás mint analitikai módszer; eszközei és kivitelezése. Mérőoldat készítése és pontos koncentrációjának meghatározása. Egyszerű sav-bázis titrálás végrehajtása (erős bázis meghatározása erős savval, ill. fordítva). Egyszerű redoxititrálás végrehajtása. A továbbhaladás feltételei Az anyagok atomos szerkezetének ismerete. Alkalmazza a tömeg–darabszám–anyagmennyiség kapcsolatát. Tudja kiszámolni adott összegképletű anyag moláris tömegét. Állapítsa meg a tanult atomok elektronszerkezetét a periódusos rendszer használata segítségével. Olvassa le a periódusos rendszerből az atom külső elektronhéján található elektronok számát és következtessen ionképződésükre. Említsen példákat a radioaktív folyamatok alkalmazására és ezek veszélyeit, kockázatait is ismerje. Értelmezze egyszerűbb vegyületek képletét. Értelmezze a tanult molekulák modelljének segítségével a molekulák alakját. Leírás alapján mutassa be a tanult tanulókísérleteket, ezek során használja szakszerűen a laboratóriumi eszközöket. Értelmezze az elvégzett vagy bemutatott kémiai reakciókat. Ismerje a fontosabb, részletesen tanult elemek és szervetlen vegyületek nevét, jelét, tulajdonságait. Értelmezze a kémiai reakció és a fizikai változás közti különbséget. Ismerje fel egyszerű esetekben a hétköznapi életben előforduló redoxireakciókat és sav-bázis reakciókat. Mondjon példát az elektrolízis és a galvánelem gyakorlati felhasználására, ismerje ezek veszélyeit, környezetbarát alkalmazásukat. Értelmezze a hétköznapokban előforduló oldatok összetételét. Értelmezzen egyszerű, kémiai ismereteket tartalmazó ábrákat, grafikonokat, táblázatokat. Ismerje és tudja használni a legfontosabb laboratóriumi eszközöket. Legyen képes a legegyszerűbb laboratóriumi alapműveletek, fizikai mérések és egyszerű sav-bázis-, valamint redoxititrálások kivitelezésére.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes